Rolf Harlinghausen

Rolf Harlinghausen  (* 25. Juuni 1940 ön Hamborig) es en dütsk CDU-Politiker en forleeren Meföligster fan di Büürerskep ön Hamborig.

 Leewent 
Eeđer sin Abituur heer Rolf Harlinghausen bi di Forwalting liirt. Hi studiareti Pedagoogik ön dir Uniwersiteet fan Hamborig en ön di USA. 1966 waar Harlinghausen Skuulmaister. Hi wiar bit tö di  31. Juuli 2004 bi di Heinrich-Hertz-Schule ön Hamborig ön Aarber, hur hi uk sin ain Abituur maaket her. 

Hi halt fuul fan Skandināvien, en hat jit, dat hi uk Sweedsk snaki ken.
Harlinghausen heer en Uuning ön Muasem üp Söl. Hi snaket weđer Platdütsk jit Sölring.

Rolf Harlinghausen es bifriit en heer jen Daachter.

 Politik 

Sent 1984 es Harlinghausen bi di CDU. Fan 1993 bit 2011 wiar hi Meföligster fan di Büürerskep ön Hamborig. Diar set hi fuar sin Frakstjoon iin ön di Ütskot fuar Euroopa sa üs uk ön Ütskoten fuar Rocht en Sport. 
Harlinghausen wiar Spreeker fuar Politiik om Euroopa Partnerskepen me üđer Staten en internatsjonaali Saaken.

Sent 2004 set hi fuar Hamborig iin ön di Ütskot fuar Regioonen bi di Europeeisk Unioon.

 Luki uk jir 
 Rolf Harlinghausen bi "Abgeordnetenwatch"

Kategorie:Biografii Söl'ring